Հավելված

ՀՀ կառավարության 2023թ.

\_\_\_\_-ի N\_\_\_\_\_Ն որոշման

ԿԱՐԳ

ԼԻՑԵՆԶԱՎՈՐՎԱԾ ԱՆՁԱՆՑ ԵՎ ՀԱՎԱՍՏԱԳՐՎԱԾ ՄԱՍՆԱԳԵՏՆԵՐԻ ՌԵԳԻՍՏՐԻ ՁԵՎԱՎՈՐՄԱՆ, ՏՎՅԱԼՆԵՐԻ ՓՈՓՈԽՈՒԹՅԱՆ, ԼՐԱՑՄԱՆ ԵՎ ԳՐԱՆՑԱՄԱՏՅԱՆԻ ՎԱՐՄԱՆ

1. Սույն կարգով սահմանվում են լիցենզավորված անձանց և հավաստագրված մասնագետների ռեգիստրը ձևավորելու տվյալների փոփոխման, լրացման և վարելու հետ կապված հարաբերությունները:

2. Լիցենզավորված անձանց և հավաստագրված մասնագետների ռեգիստրը քաղաքաշինության բնագավառում գործունեություն իրականացնող մասնագետների և կազմակերպությունների վերաբերյալ տեղեկություններ պարունակող փաստաթղթերի և նյութերի ամբողջությունն է, որը վարվում է էլեկտրոնային գրանցամատյանների միջոցով, եթե օրենքով այլ բան նախատեսված չէ:

3. Մասնագետների և կազմակերպությունների գրանցամատյանները վարվում է ՀՀ քաղաքաշինության կոմիտեի կողմից (այսուհետ՝ լիազոր մարմին):

4. Գրանցամատյանի ձևավորումն իրականացվում է երկու եղանակով՝ տվյալների մուտքագրման և տվյալների ինքնաշխատ լրացման կամ փոխանցման:

5. Մասնագետների և կազմակերպությունների գրանցամատյանների էլեկտրոնային վարումն իրականացվում է urban.e-gov.am տեղեկատվական հարթակում:

6. Մինչ գրանցամատյանում տվյալների մուտքագրումը, իրականացվում է հավաստագրված մասնագետների կամ լիցենզավորված քաղաքաշինության գործունեության սուբյեկտի կողմից անձնական տվյալների նույնականացում:

7. Լիազոր մարմնի կողմից առաջին անգամ հավաստագրված կամ լիցենզավորված անձի վերաբերյալ անհրաժեշտ տեղեկությունները մուտքագրվում է էլեկտրոնային գրանցամատյանում:

8. Ինքնաշխատ եղանակով գրանցամատյանում մուտքագրվող տվյալները ստացվում են տվյալների հետևյալ բազաներից.

1. ՀՀ պետական եկամուտների կոմիտե,
2. ՀՀ ոստիկանության Բնակչության պետական ռեգիստր,
3. ՀՀ արդարադատության նախարարության քաղաքացիական կացության ակտերի գրանցման գործակալության Ազգային կապերի համակարգ,
4. ՀՀ կրթության, գիտության, մշակույթի և սպորտի նախարարության Կրթության կառավարման տեղեկատվական միասնական համակարգ,
5. միջոցառումներ իրականացնող կազմակերպությունների, հավաստագրված մասնագետների և լիցենզավորված քաղաքաշինության գործունեության սուբյեկտների կողմից անձնական հաշիվներում urban.e-gov.am տեղեկատվական հարթակի միջոցով մուտքագրված տվյալներից:

9. Հավաստագրված մասնագետները կամ լիցենզավորված քաղաքաշինության գործունեության սուբյեկտները գրանցամատյանում առկա տվյալների փոփոխության դեպքում համապատասխան հիմնավորումներով լիազոր մարմին են ներկայացնում urban.e-gov.am տեղեկատվական հարթակի միջոցով՝ գոյություն ունեցող կարգավիճակի փոփոխության ի հայտ գալու պահից հինգ աշխատանքային օրվա ընթացաքում:

10. Գրանցամատյանում ինքնաշխատ եղանակով լիազոր մարմնի կողմից հավաքագրվող տվյալների թարմացումն իրականացվում է տվյալ պահին պետական կամ տեղական ինքնակառավարման մարմիններից հարցում կատարելով:

11. Գրանցամատյանում մուտքագրումները իրականացվում են Հայաստանի Հանրապետության քաղաքաշինության կոմիտեի նախագահի համապատասխան հավաստագրման կամ լիցենզավորման որոշումն ուժի մեջ մտնելուց, ինչպես նաև լիցենզավորված անձանց կողմից լիազոր մարմնին «Լիցենզավորման մասին» օրենքով սահմանված հաշվետվությունները ներկայացնելուց հետո հինգ աշխատանքային օրվա ընթացքում և պարունակում է հետևյալ տեղեկությունները՝

1. Հավաստագրված մասնագետ.

1. ԱՆՁՆԱԿԱՆ ՏՎՅԱԼՆԵՐ

ա. անունը, ազգանունը, հայրանուն.

բ. ծննդյան տարեթիվը, ամիսը, ամսաթիվը, ծննդյան վայրը, քաղաքացիությունը, սեռը, անձնագրի կամ նույնականացման քարտի համարը՝ դրանք տալու և վավերականության տարեթիվը, ամիսը, ամսաթիվը, ում կողմից է տրվել, հանրային ծառայության համարանիշը (ՀԾՀ), հաշվառման վայրը, բնակության վայրը (լրացվում է այն դեպքում, եթե տարբեր է հաշվառման վայրից).

գ.զինապարտությունը (զինվորական կոչումը, զորքի տեսակը, կազմը).

դ. հեռախոսահամարը (բնակարանային, աշխատանքային, բջջային), էլեկտրոնային փոստի հասցեն.

ե. օտար լեզուն (տիրապետման աստիճանը).

զ. Դատվածության կամ վարչական պատասխանատվության մասին տեղեկություն.

2. ԿՐԹՈՒԹՅՈՒՆ, ՈՐԱԿԱՎՈՐՈՒՄ և ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅՈՒՆ

է. կրթությունը (բակալավր, մագիստրոս, ուսումնական հաստատության անվանումը, ուսման սկիզբը, ուսման ավարտը, մասնագիտությունը, որակավորումը և (կամ) կրթական ծրագիր, դիպլոմի կամ վկայականի սերիան, համարը և դրանք տալու ամսաթիվը),

ը. գիտական աստիճանը (մասնագիտական դասիչը), գիտական կոչումը, շնորհելու ամսաթիվը.

թ. Գիտական հոդվածներ, սեմինարներին, գիտական, գիտագործնական գիտաժողովների մասնակցություն (կամ) իրականացում հավաստող փաստաթղթեր,

ժ. ՇՄԶ մասնակցության արդյունքում ստացած վկայականի տարեթիվը, սերիան և համարը.

ի. որակավորում անցկացնող մասնագիտական հանձնաժողովի եզրակացության ամսաթիվը, սերիան և համարը.

լ. ՇՄԶ հավաստագիր ստանալու որոշման ամսաթիվը, համարը, հավաստագրի սերիան, համարը և կարգը.

3. ԱՇԽԱՏԱՆՔԱՅԻՆ ՓՈՐՁԱՌՈՒԹՅՈՒՆ

խ. աշխատանքային գործունեությունը (սկիզբը, ավարտը, աշխատանքի վայրը, զբաղեցրած պաշտոնը և (կամ) կատարած աշխատանքը, գործուղումը).

ծ. մասնագիտական բնութագիրը (աշխատատեղի նկարագիրը).

կ. պետական պարգևները, պատվավոր և հատուկ կոչումները, պետական մրցանակները (շնորհելու տարեթիվը, ամիսը, ամսաթիվը).

հ. հնգամյա շրջափուլում ձեռք բերած ընդհանուր կրեդիտների քանակը.

ձ. տեղեկատվություն լիցենզավորված քաղաքաշինության գործունեության սուբյեկտներում ներգրավվածության մասին (աշխատանքային պայմանագիր), պաշտոնի անվանման և աշխատավայրերի քանակի վերաբերյալ (սկիզբը և ավարտը).

ղ. հավաստագրված մասնագետի վերաբերյալ Հայաստանի Հանրապետությունում վերահսկողություն իրականացնող մարմնի (ների) կողմից ենթարկած վարչական տույժերի վերաբերյալ տեղեկություններ (տեսակը, այն տալու տարեթիվը, ամիսը, ամսաթիվը, որոշման համարը).

2) Լիցենզավորված քաղաքաշինության գործունեության սուբյեկտ.

1. ԼԻՑԵՆԶԱՎՈՐՎԱԾ ԱՆՁԻ ԿԱԶՄԻ ՎԵՐԱԲԵՐՅԱԼ ՏՎՅԱԼՆԵՐ

ա. իրավաբանական անձի անվանումը, կազմակերպչաիրավական ձևը, հարկ վճարողի հաշվառման համարը (ՀՎՀՀ).

բ. անհատ ձեռնարկատիրոջ ծննդյան տարեթիվը, ամիսը, ամսաթիվը, ծննդյան վայրը, քաղաքացիությունը, սեռը, անձնագրի կամ նույնականացման քարտի համարը՝ դրանք տալու և վավերականության տարեթիվը, ամիսը, ամսաթիվը, ում կողմից է տրվել, հանրային ծառայության համարանիշը, հաշվառման վայրը, բնակության վայրը (լրացվում է այն դեպքում, եթե տարբեր է հաշվառման վայրից), Էլեկտրոնային հասցեն, հեռախոսահամարը.

գ. Լիցենզավորված անձի գտնվելու վայրը.

դ. Կազմակերպության տնօրենի անուն, ազգանուն, հայրանունը, ՀԾՀ.

ե. կազմակերպության Էլեկտրոնային հասցեն, հեռախոսահամարը (I դասի կազմակերպությունների դեպքում նաև կայքի անվանումը).

զ. լիցենզիայի գործունեության տեսակը և ենթատեսակը, լիցենզիայի սերիա, համար և դասային աստիճանը.

է. պատասխանատու մասնագետի (ների) անուն ազգանուն (հավաստագրի տրման ամսաթիվը ծածկագիրը).

ը. գործելակարգերին համապատասխան ներգրավված ինժեներատեխնիկական և բանվորական մասնագետների անուն ազգանուն, որակավորումը (ները) և ՀԾՀ.

թ. գործելակարգերին համապատասխան ներգրավված տեխնիկայի և սարք-սարքավորումների վերաբերյալ տեղեկություններ.

ժ. լիցենզիա տալու ամսաթիվը, ամիսը, տարեթիվը.

ի. լիցենզիայի գրանցման համարը.

 լ. գործունեության ժամկետը.

 խ. գործունեության ժամկետների երկարաձգումները.

 ծ. լիցենզիայի վերաձևակերպման, գործողության կասեցման և դադարեցման մասին

2. ԿԱԶՄԱԿԵՐՊՈՒԹՅԱՆ ԱՇԽԱՏԱՆՔԱՅԻՆ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՏՎՅԱԼՆԵՐ

կ. լիցենզավորված անձի կողմից կատարված աշխատանքների և ծառայությունների, հասցեն, անվանումը, ռիսկայնության աստիճան և պատվիրատուի անվանումը.

հ. Օբյեկտի հարկայնությունն ու ընդհանուր մակերեսը.

ձ. Օբյեկտի չափման միավորները (Վ, Վտ, Ա, Պա, մ, խմ, մ2).

ղ. կատարված աշխատանքների և ծառայությունների սկիզբը ավարտը.

ճ. Կատարված աշխատանքների ընթացք % (ընդամենը աճողական).

մ. քաղաքաշինական գործունեության օբյեկտի գնման պայմանագրի արժեքը (հազ. դրամ), գնման ձևը.

ն. կատարված աշխատանքների համար ՀՀ պետական բյուջե վճարված եկամտային հարկի և համախառն եկամտի հանրագումարի չափը (ՀՀ դրամ).

ո. պատվիրատուի կողմից հաստատված ընդունող հանձնաժողովի հանձնման-ընդունման արձանագրության ամսաթիվը համարը.

չ. կազմակերպությանը շնորհված պետական պարգևներ, պետական մրցանակներ կամ խրախուսանքների այլ ձևեր (տեսակը, շնորհելու տարեթիվը, ամիսը, ամսաթիվը).

պ. պայմանագրի պատշաճ կատարված լինելու վերաբերյալ տեղեկատվություն (պայմանագրով նախատեսված պայմաններին և կնքման պահին ի սկզբանե սահմանված ժամկետներին համապատասխան, ներառյալ եթե պայմանագրի կատարման արդյունքն ընդունելիս չի առաջացել շտկումների, թերությունների, ժամկետների երկարաձգումների, տույժերի և տուգանքների գանձումների հետ կապված փոփոխություններ).

ջ. Լիցենզավորված կազմակերպության վերաբերյալ Հայաստանի Հանրապետությունում վերահսկողություն իրականացնող մարմնի (ների) կողմից ենթարկած վարչական տույժերի վերաբերյալ տեղեկություններ (տեսակը, այն տալու տարեթիվը, ամիսը, ամսաթիվը, որոշման համարը).

ռ. լիցենզավորված անձանց շնորհված վարկանիշի աստիճանը.

ս. պետական տուրքի վճարված լինելու վերաբերյալ տեղեկություն:

12. Լիազոր մարմինը վարում է մասնագետների և լիցենզավորված անձանց գրանցամատյանները և ըստ ժամանակագրական կարգի ապահովում հետևյալ տեղեկությունների և փաստաթղթերի մուտքագրումն ու ներբեռնումը՝

1. մասնագետների վերապատրաստման վերաբերյալ տեղեկությունը (վերապատրաստող, վերապատրաստման սկիզբը, ավարտը, ծրագիրը, կրեդիտը).
2. ՀՀ քաղաքաշինության բնագավառում վերահսկողություն իրականացնող տեսչական մարմնի կողմից ենթարկված վարչական տույժի վերաբերյալ տեղեկությունը (տեսակը, այն տալու տարեթիվը, ամիսը, ամսաթիվը).
3. ձեռք բերված կրեդիտների ընդհանուր գնահատականը՝ ըստ տարեթվերի, կիսամյակների և կրեդիտավորման ձևերի.
4. պատասխանատու մասնագետի հավաստագրի, խրախուսանքների, աշխատանքից ազատվելու և կազմակերպությանը տրված լիցենզիայի կամ ներդիրի փոփոխության, կասեցման, դադարեցման վերաբերյալ իրավահաստատող փաստաթղթեր.
5. պատվիրատուների կողմից ներկայացված պայմանագրի պատշաճ կատարված լինելու վերաբերյալ տեղեկությունները.
6. լիցենզավորված անձանց կողմից ներկայացված հաշվետվություններում բովանդակվող տեղեկությունները.
7. Գրանցամատյաններում առկա տվյալների փոփոխությունների վերաբերյալ ներկայացված նյութերը.
8. օրենքով և այլ իրավական ակտերով նախատեսված փաստաթղթեր և նյութեր (դիմում, ժամկետային աշխատանքային պայմանագիր, սերտիֆիկատ և այլն):

13. Լիազոր մարմինը մասնագետների և լիցենզավորված անձանց վերաբերյալ սույն հավելվածի 11-րդ կետի 1-ին և 2-րդ ենթակետերի պարբերություններով նախատեսված տեղեկությունները մուտքագրում է համապատասխան գրանցամատյան և ապահովում՝

1) նշված կետի 1-ին ենթակետի.

ա. «ա»-«գ»-րդ պարբերություններով նախատեսված տեղեկությունների ներբեռնումը Հայաստանի Հանրապետության ոստիկանության էլեկտրոնային պահոցից՝ բացառությամբ բնակության վայրի.

բ. «խ»-րդ, «ձ»-րդ պարբերություններով նախատեսված աշխատանքային գործունեության վերաբերյալ տեղեկությունների ներբեռնումը Հայաստանի Հանրապետության պետական եկամուտների կոմիտեի եկամտային հարկի, շահութահարկի և սոցիալական վճարի անձնավորված հաշվառման տեղեկատվական բազայից, իսկ տվյալների բացակայության դեպքում՝ մուտքագրումն աշխատանքային գործունեությունը հավաստող փաստաթղթերից (բացառությամբ առաջին անգամ աշխատանքի ընդունվելու դեպքի).

գ. «ժ»-«լ»-րդ և «հ»-րդ պարբերություններով նախատեսված փաստաթղթերի ներբեռնումը լիցենզիաների, հավաստագրերի և հաշվետվությունների գրանցման տեղեկատվական հարթակից կամ համակարգում առկա դրանց էլեկտրոնային լուսապատճեններից.

դ. «է»-«թ»-րդ պարբերություններով նախատեսված փաստաթղթերի ներբեռնումը ՀՀ կրթության, գիտության, մշակույթի և սպորտի նախարարության Կրթության կառավարման տեղեկատվական միասնական համակարգում մասնագետի վերաբերյալ տվյալների առկայության դեպքում և հավաստագրված մասնագետի անձնական հաշիվը կարող է ստեղծվել ինքնաշխատ եղանակով,

2) նշված կետի 2-րդ ենթակետի.

 ա. «ա»-«գ»-րդ և «ծ»-րդ պարբերություններով նախատեսված տեղեկության ստուգումը՝ Հայաստանի Հանրապետության արդարադատության նախարարության իրավաբանական անձանց պետական ռեգիստրի գործակալության էլեկտրոնային ռեգիստրից հարցում կատարելու միջոցով.

բ. «դ»-րդ, «է»-րդ և «ը»-րդ պարբերությունով նախատեսված տեղեկությունների ներբեռնումը Հայաստանի Հանրապետության ոստիկանության էլեկտրոնային պահոցից՝ բացառությամբ բնակության վայրի.

գ. «է»-րդ, «ը»-րդ, «մ»-րդ և «ն»-րդ ենթակետով նախատեսված աշխատանքային գործունեության վերաբերյալ տեղեկությունների ներբեռնումը Հայաստանի Հանրապետության պետական եկամուտների կոմիտեի եկամտային հարկի, շահութահարկի և սոցիալական վճարի անձնավորված հաշվառման տեղեկատվական բազայից, իսկ տվյալների բացակայության դեպքում՝ մուտքագրումն աշխատանքային գործունեությունը հավաստող փաստաթղթերից (բացառությամբ առաջին անգամ աշխատանքի ընդունվելու դեպքի).

դ. «զ»-րդ, «ժ»-«խ»-րդ պարբերություններով նախատեսված փաստաթղթերի ներբեռնումը տեղեկատվական հարթակից կամ դրանց էլեկտրոնային լուսապատճեններից.

 ե. «հ»-րդ ենթակետով նախատեսված տեղեկության ստուգումը՝ Հայաստանի Հանրապետության ոստիկանության տվյալների էլեկտրոնային պահոցից հարցում կատարելու միջոցով.

զ. «ս»-րդ ենթակետով նախատեսված տեղեկության ստուգումը՝ գանձապետական առցանց կառավարման համակարգի կամ պետական վճարումների էլեկտրոնային համակարգի միջոցով:

14. Սույն հավելվածի 11-րդ կետի 1-ին և 2-րդ ենթակետերով նախատեսված բնակության վայրի և այլ նախատեսված տեղեկությունների վերաբերյալ գրանցամատյաններում գրանցումները իրականացվում են անձնական հաշիվների մուտքերից։

15․ Լիազոր մարմինը՝

1. ստուգում է սույն հավելվածի 11-րդ կետի 1-ին և 2-րդ ենթակետերով նախատեսված տեղեկությունների արժանահավատությունը՝ պետական և տեղական այլ մարմիններից հարցում կատարելու և անհրաժեշտության դեպքում բնօրինակների հետ համադրելու միջոցով․
2. հաստատում է հետևյալ գրառումը Անձնական հաշիվները ստուգված է (տարեթիվը, ամիսը, ամսաթիվը) և կատարում է գրանցում․
3. ապահովում է գրանցամատյանում պարունակվող տեղեկությունների գաղտնիությունը․
4. հավաստագրված մասնագետներին կամ լիցենզավորված քաղաքաշինության գործունեության սուբյեկտներին տրամադրում է օգտվողի անունը և գաղտնաբառը՝ իրենց վերաբերյալ գրանցամատյանում առկա տեղեկություններին ծանոթանալու համար․
5. Անձնական տվյալների պաշտպանության մասին Հայաստանի Հանրապետության օրենքին համապատասխան՝ գրանցամատյանում պարունակվող ցանկացած տեղեկություն, որը թույլ է տալիս ուղղակի կամ անուղղակի կերպով նույնականացնել անձի ինքնությունը, հրապարակման համար տրամադրելու մասին տեղյակ է պահվում տվյալ անձին։

16․ Գրանցամատյանում գրանցման հաստատումից հետո դրանում հետագա փոփոխությունները կարող է կատարել միայն լիազոր մարմինը։

17․ Հավաստագրված մասնագետը կամ լիցենզավորված քաղաքաշինության գործունեության սուբյեկտը սույն հավելվածի 11-րդ կետով նախատեսված տվյալների հետագա փոփոխությունների դեպքում, այդ փոփոխություններն իրավական ուժ ստանալու օրվանից սկսած 15 աշխատանքային օրվա ընթացքում տեղեկացնում է լիազոր մարմնին՝ ներկայացնելով համապատասխան հիմքերը։

18․ Գրանցամատյանում արձանագրվում է տվյալների թարմացման արդյունքում կատարված յուրաքանչյուր փոփոխության և այն իրականացնողի վերաբերյալ տեղեկատվությունը, թարմացման ամսաթիվը և պահպանվում է։

19․ Հավաստագրված մանագետների կամ լիցենզավորված քաղաքաշինության գործունեության սուբյեկտների հավաստագրի կամ լիցենզիայի դադարեցվելու դեպքում լիազոր մարմինը գրանցամատյանում կատարում է համապատասխան գրառում։

20․ Գրանցամատյանում արձանագրվում է տվյալների թարմացման արդյունքում կատարված յուրաքանչյուր փոփոխության և այն իրականացնողի վերաբերյալ տեղեկատվությունը, թարմացման ամսաթիվը և պահպանվում է համապատասխան գրանցամատյանում։

21․ Հավաստագրված մասնագետի կամ լիցենզավորված քաղաքաշինության գործունեության սուբյեկտի համապատասխան հավաստագրի կամ լիցենզիայի (ներդիրի) դադարեցման վերաբերյալ տվյալները գրանցամատյան մուտքագրելուց հետո, այդ մասով տվյալների մշակումը գրանցամատյանում դադարեցվում է և անձնական հաշիվը փակվում է։

|  |  |
| --- | --- |
| **Հայաստանի Հանրապետությանվարչապետի աշխատակազմիղեկավար** | **Ա. Հարությունյան** |